ปิดจ๊อบหุ้น IPO ปี 58
ปี 2558 ถือเป็นปีที่มีการต้อนรับหุ้นน้องใหม่ ที่เดินหน้าเข้ามาซื้อขายในตลาดหลักทรัพย์น้อยกว่าเมื่อเทียบกับในปี 2557 มีหุ้น IPO รวมอยู่ที่ 45 ตัว มูลค่าระดมทุนทั้งหมด 113,989.96 ล้านบาท ขณะที่ในปี 2558 มีหุ้น IPO รวมที่ 39 ตัว มูลค่าระดมทุนทั้งหมด 126,499.72 ล้านบาท
27 ธ.ค. 2558

ปี 2558 ถือเป็นปีที่มีการต้อนรับหุ้นน้องใหม่ ที่เดินหน้าเข้ามาซื้อขายในตลาดหลักทรัพย์น้อยกว่าเมื่อเทียบกับในปี 2557 มีหุ้น IPO รวมอยู่ที่ 45 ตัว มูลค่าระดมทุนทั้งหมด 113,989.96 ล้านบาท ขณะที่ในปี 2558 มีหุ้น IPO รวมที่ 39 ตัว มูลค่าระดมทุนทั้งหมด 126,499.72 ล้านบาท
ในปีนี้ สำหรับหุ้น IPO แบ่งเป็นหุ้นไอพีโอเข้า SET จำนวน 20 ตัว และเป็นทรัสต์เพื่อการลงทุนในอสังหาริมทรัพย์ฯ และกองทุนรวมโครงสร้างพื้นฐานอีก 6 ตัว ส่วนหุ้นไอพีโอใน mai จำนวน 13 ตัว
ทั้งนี้ความสำเร็จจากการที่หุ้นทุกตัวในปี 2558 ที่เข้าระดมทุนผ่านตลาด IPO ล้วนเข้าเทรดวันแรกด้วยราคาเหนือจองทั้งสิ้นกลายเป็นหุ้นขนาดเล็กอย่างกลุ่ม mai ซึ่งอาจเป็นผลจากมาร์เก็ตแคปมีจำนวนไม่มาก อีกทั้งส่วนใหญ่ราคาหุ้นเสนอขายก็ไม่แพงมากนัก ซึ่งเหมาะกับสภาพตลาดหุ้นมีความผันผวน  ขณะที่หุ้นไอพีโอ SET กลับมีล้มเหลวตั้งแต่ปิดจองวันแรกไป 5 ตัว PLAT, GPSC, ORI, TFG, และ SPRC
อย่างไรก็ดีในจำนวนหุ้นทั้งหมดมีหลายรายที่ราคาเปิดวันแรกทะยานเหนือกว่าราคาจองมากกว่า 100% อาทิ PLANB, SCN, NDR และ HPT  แต่ที่ถือว่าเป็นช่วงเวลาที่โดดเด่นและสร้างปรากฏการณ์ที่ทำให้นักล่าหุ้นจองร่ำรวยในพริบตาทันที คือ หุ้นบางรายได้ เริ่มตั้งแต่หุ้นS11 และ DAII  ทำสถิติชนซิลลิ่ง 200%ในวันแรกที่เข้าซื้อขายส่งผลให้เกิดปรากฏการณ์ต่อเนื่องยังหุ้นหลายตัวในเวลาต่อมา ซึ่งไม่เคยปรากฏมาก่อน
สิ่งสำคัญ หุ้นที่ทำสถิติสร้างราคาปิดวันแรกสูงกว่า 100% เหล่านี้ มีหลายตัวยังคงสามารถรักษาราคาหุ้นให้อยู่เหนือราคาจองไว้ได้ ซึ่งมีเพียง DAII และ NDR ที่ราคา ณ ปัจจุบันที่ลงมาต่ำกว่าจองแล้ว
ส่วนหุ้นตัวอื่นๆ ดูได้จากตารางที่วันแรกที่เข้าซื้อขายแล้วเหนือจองไม่เกิน 100% เป็นผลจากภาวะตลาดไม่เอื้ออำนวย ซึ่งอยู่ในช่วงตลาดเป็นขาลง หรือภาวะหมี ทำให้หุ้น IPO ซบเซาลง ทำให้หุ้นดังกล่าวกลับพลิกลงมาต่ำจองไปกันเกือบหมด
ดังนั้นสิ่งที่นักลงทุนจะต้องทำความเข้าใจกันก็คือ  ยุคทองของหุ้น IPO กลุ่ม mai ได้ผ่านไปแล้ว และจะไม่หวนคืนมาอีกอย่างง่ายๆ ดังนั้น คงต้องถึงเวลาที่นักลงทุนจะต้องเตือนสติตัวเองว่า ขอให้ยึดหลักสำรวมในความละโมบอย่างเหมาะสม เพื่อจะไม่ตกเป็นเหยื่อของการจองหุ้นแล้วหลุดจองให้เจ็บปวดจากการขาดทุน
…
 
บริษัท/หลักทรัพย์จดทะเบียนเข้าใหม่กลุ่ม MAI

 
*รวมมูลค่าระดมทุน 4,593.83 ล้านบาท